سويسرا هيا جمهوريه اتحاديه من 26 كانتون فى اوروبا الغربيه. حدودها ألمانيا من الشمال، فرنسا من الغرب، ايطاليا من الجنوب، النمسا و ليختنشتاين من الشرق. سياسة سويسرا الخارجيه محايده جدا بيرجع تاريخها لسنة 1515. و سويسرا واحده من اغنى دول العالم. و خدت مدينة زيورخ السويسرية احسن مدينة ممكن يتعاش فيها فى العالم تلات سنين على التوالى. [1] Archived 2009-03-23 at the Wayback Machine. برن مقر السلطات الاتحاديه. سويسرا بلد بدون سواحل أراضيها متقسمه بين جبال الألب و الهضبة الوسطانيه و جبال جورا و مجموع مساحتها 41285 كم 2 (15940 ميل مربع). سكان سويسرا حوالى 7.8 مليون شخص معظمهم متركز على الهضبة الوسطى. الاتحاد السويسري ليه تاريخ طويل من حياد مسلح ،من سنة 1815 ، و مانضمش للأمم المتحدة الا سنة 2002. اقدم آثار وجود بشر فى تاريخ سويسرا عمرها حوالى 150،000 سنة.